Diari Oficial de la Generalitat Valenciana


Sumari del DOGV 3110, del 29-10-1997 (1997/11160)

Notificació a Giras 2000 de la declaració de caducitat de l'acord d'iniciació 15/1997.
--------------------------------------------------------------------------------------

### Dades del document

Número de DOGV
:   3110

Data del DOGV
:   29-10-1997

Secció del DOGV
:   ALTRES ANUNCIS - ALTRES ASSUMPTES

Número del document
:   1997/11167


Organisme emissor
:   Conselleria de Presidència

Tipus de document
:   Anunci

EDICTE [97/Q11121]
  
De conformitat amb el que ha acordat aquesta Secretaria General, i a l'empara d'allò que disposen els articles 59.4 i 58.1 de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant aquest edicte, es procedeix a notificar a l'entitat interessada, Giras 2.000, la declaració de caducitat de l'Acord d'Iniciació número 15/1997, que s'estava tramitant en el Servei d'Espectacles i Establiments Públics.
  
De conformitat amb el que disposa la Llei 2/1991, de 18 de febrer, de la Generalitat Valenciana (DOGV número 1.492, de 26.02.91), en relació amb el que estableix el Reial Decret 1.398/1993, de 4 d'agost, pel qual s'aprova el Reglament del Procediment per a l'Exercici de la Potestat Sancionadora, per Acord del conseller de Presidència, de data 30 de gener de 1997, es va iniciar expedient sancionador contra l'entitat Giras 2.000 (representant: el senyor Ricardo Sotelo Benito), per presumpta infracció tipificada en l'artícle 23.a) de la Llei 2/1991, atés que "per Resolució del director general d'Interior, de 28 de desembre de 1995, es va autoritzar la celebració, per al dia 31 de desembre de 1995, d'una festa de fi d'any al Restaurante Alhambra, ubicat en l'avinguda Primo de Rivera, s/n, d'Albal. Aquesta autorització anava acompanyada d'un annex, en què se li assenyalaven, entre altres condicionaments, que l'aforament màxim del local no podia excedir de 1.121 persones. En la inspecció que va realitzar la Unitat Tècnica d'aquesta Direcció General, amb anterioritat a la celebració de la festa, no hi havia cap envelat instal·lat en l'exterior de l'establiment. En la sol·licitud d'autorització de la festa, no es feia cap a al·lusió a la instal·lació de l'envelat. Feta la visita d'inspecció per part de la Guàrdia Civil de Catarroja, a la matinada del dia 1 de gener de 1996, es va comprovar que al local hi havia de 3.500 a 4.000 persones. Observant-s'hi, a més a més, que hi havia un envelat que es trobava de gom a gom de públic", i que podia ser sancionat amb 24.085.816 milions de pessetes, en virtut de l'article 26 de la citada llei, i en aquest cas la sanció seria de 48.243.660 milions de pessetes, havent sigut nomenades instructora i secretària de l'expedient la senyora Amparo Renau Almela i la senyora María Jesús Baño León, les quals en qualsevol moment del procediment podran ser recusades per l'interessat. L'òrgan sancionador competent, a l'empara de l'article 29 de la llei, és el conseller de Presidència.
  
Atés que l'article 20.6 del Reial Decret 1.398/1993, de 4 d'agost, pel qual s'aprova el Reglament del Procediment per a l'Exercici de la Potestat sancionadora, estableix que si no haguera sigut dictada una resolució transcorreguts sis mesos des de la iniciació del procediment sancionador, s'iniciarà el còmput del termini de caducitat establit en l'article 43.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
Atés que l'article 43.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, estableix que els procediments iniciats d'ofici no susceptibles de produir actes favorables per als ciutadans caducaran en el termini de 30 dies des del venciment del termini en què es va dictar.
  
Atés que en la tramitació d'aquest expedient sancionador, iniciat per Acord de data 30 de gener de 1997, s'han superat els terminis assenyalats en els fonaments segon i tercer, sense haver-se dictat la corresponent resolució que dóna terme al procediment, procedeix declarar-ne la caducitat.
  
Contra aquesta Resolució, que exhaureix la via administrativa, podrà interposar-s'hi recurs contenciós administratiu amb la comunicació preceptiva prèvia a aquesta Direcció General d'Interior, davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia de la notificació d'aquesta, de conformitat amb allò establit en l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, i articles 58.1 de la Llei de la Jurisdicció Contenciós Administrativa i 57.2.f del mateix text legal (disposició addicional onzena de la Llei 30/1992), tot això sense perjudici que s'utilitze qualsevol una altra via que es considere oportuna.
  
I perquè valga de notificació a l'interessat esmentat anteriorment, s'expedeix aquest edicte.
  
València 13 octubre 1997.- El secretari general: Jorge Lamparero Lázaro.